Índex .............................................................................. pàg. I\nEstructura de l'obra ....................................................... pàg. II - III\nPersonatges .................................................................... pàg. III - V\nEiximplis ........................................................................ pàg. V - VI\nLa cort dels homes ......................................................... pàg. VI - VIII\nCreació ........................................................................... pàg. VIII\nBibliografia .................................................................... pàg. IX\nFes el resum de l'obra, distingint plantejament, nus i desenllaç.\nEl llibre de les Bèsties, segons Pere Bohigas, és una novel·leta al·legòrica d'animals, en la qual Llull pinta una cort del seu temps, amb les seves antigues intrigues i els seus vicis.\nCom diu Martí de Riquer, és un apòleg o un conjunt d'ells. Mostra l'ascensió i caiguda posterior de Na Renard a la cort dels animals, de la qual és el rei el Lleó.\nEl Llibre de les Bèsties, comença quant Fèlix troba a uns homes i ells li diuen que en una plana, unes bèsties, volen elegir rei. Fèlix se'n va cap a la plana a veure el que passa. Amb això comença el llibre.\nEl llibre comença amb l'elecció del rei i en surt el Lleó. El bou no hi està d'acord, perquè es pensa que el lleó se'l menjarà, a ell i a tots els herbívors, per què el rei és carnívor. El bou prefereix el cavall, perquè és humil... i menja herba.\nEl bou i el cavall, farts de tot, decideixen anar al país dels homes, però el bou decidirà tornar, perquè, segons l'imatge que tenen els animals, se'ns el mostra com un personatge que esclavitza als animals. En canvi, el cavall, decidirà quedar-se. Els animals, havent-hi ja un rei, decideixen qui serà el conseller. No es posen massa d'acord per por de què es mengin entre ells. Finalment decideixen la guineu, la qual ella es voldrà trair al rei per poder-lo matar. Amb la tornada del bou, la guineu inventa estratègies per poder ser porter del rei. La guineu li abona al bou la idea que l'home ha de ser temut pels animals. A continuació el lleopard i la pantera se'n van a terres d'homes i veuen coses negatives. Més tard en la cort succeeix un fet que serà fatal, la violació de la lleoparda. El lleopard i la pantera s'enfronten, i el rei mata al lleopard, perquè ha matat a la pantera. La guineu comença a fer estratègies per anar eliminant les bèsties i així poder ser el rei. Vol matar el bou, perquè té por de què la delati. Després continua amb el senglar, elefant... encara que no el mata.\nFinalment, totes les estratègies que ha enganyat la guineu no li han servit de res, només de la seva mort. A partir d'aquest fet tota la cort queda tranquil·la.\nDigues quin és el tema de cada capítol.\n! En el primer capítol De l'elecció del rei el tema és l'elecció del rei, el qual surt el lleó, i els herbívors no el volen, perquè tenen por de què se'ls mengin.\n! En el segons capítol Del consell del rei el tema és l'elecció del conseller, volen triar un conseller, però no es posen d'acord, perquè tenen por de què es mengin entre ells.\n! En el tercer capítol De la traïció que Na Renard tractà contra el rei, tal i com el nom indica, és la venjança i la traïció que sent envers el lleó, el qual se'n vol desfer.\n! En el quart capítol En qual manera Na Renard fou porter del rei és la tornada del bou i les estratègies que ingènia la guineu per ser porter.\n! En el cinquè capítol Dels missatgers que el Lleó tramès al rei dels homes és, sobretot, la violació de la lleoparda, el qual afectarà el capítol següent.\n! En el sisè capítol De la batalla del Lleopard i de l'Onça és, com diu el títol, l'afrontament del lleopard i la pantera, i la seva mort (del lleopard). També. Un altre tema, seria l'estratègia de la guineu per matar al bou.\n! En el setè capítol De la mort de Na Renard són les estratègies que ingènia la guineu, però que al final, com ens indica el títol, la seva mort.\nAnalitza amb quines estratègies Na Renard es va desfent dels seus rivals (especifica-ho per capítols). Indica, també, quina és l'evolució del consell del Lleó.\nNa Renard comença el seu pla traïdor quan el rei no la vol que sigui del Consell.\n• En el capítol III: Amb l'excusa de l'enemistat entre carnívors i herbívors, la guineu proposa de ser rei l'elefant, al qual demostra que no s'ha de refiar del gall ni de la serp, però l'elefant, sospitant alguna possible traïció de la guineu i respon amb l'eximpli de L'ermità i la rata-dona. L'elefant accepta ser rei si el lleó mor.\n• En el capítol IV: La guineu va trobar el bou, que torna indecís a la cort amenaçat per un carnisser, i li explica la malvestat reial. La guineu el convenç, perquè es quedi a la cort a fi d'ajudar el rei a actuar dreturerament. Aleshores la guineu aconsella el bou que es refaci i, un cop refet, bramuli tan fort com pugui, tres cops durant el dia i tres més durant la nit. Així, aconsegueix atemorir el rei i la cort amb els bramuls del bou, presentar-se davant seu i fer-se la valenta. Just aleshores, els bramuls del bou espanten tothom i la guineu s'ofereix per anar a trobar aquella bèstia espantosa. Quan troba el bou li diu que es presenti a la cort humilment i que expliqui al lleó l'organització dels homes i que li aconselli amistat amb el seu rei.\n• En el capítol VI: La guineu, sabent que el lleopard havia anat a la cort, es volgué assegurar el suport del rei demanant-li de ser del seu consell, cosa a la qual accedí. Malgrat l'acostament lleó-guineu va desplaure tothom, el seu substitut a la porteria va ser el paó. El lleopard es presentà davant del lleó, l'acusà de traïdor i li sol·licità un duel amb algú que el defensés. L'endemà el lleó reuní consell per demanar com respondre a la sol·licitud del rei dels homes. La guineu proposa que enviï l'ós i el llop més forts i savis, és a dir, els del seu consell. Per honradesa, cap se n'excusà. Aleshores la guineu proposà que la serp fos la missatgera reial, la qual, abans de complir aquell paper.\n• En el capítol VII: Quan el bou va entendre que la serp l'acusava va fer el bocamoll i explicà que la guineu l'havia fet bramular. Això va desplaure a la guineu, de manera que un dia de fred i neu en què el lleó cercava menjar, aconsellà al paó de dir al rei que el bou estava malalt de mort. El lleó pensà a menjar-se'l, però no volia trencar el pacte de seguretat que li havia promès. La guineu, aleshores, alliçonant al corb d'oferir-se al lleó i de refusar la seva carn quan se li oferís ella, com també faria amb la del corb, avisà el bou. La guineu li promet ajuda, cosa que no sols no compleix sinó que segueix el pla rumiat amb el corb, de manera que s'ofereixen al rei, el fan refusar i aconsegueixen que també s'ofereixi el bou, que mor sota les urpes del lleó. El substituí en el càrrec de cambrer el conill, sense que el gall, per por de la guineu, gosés obrir boca; així i tot, gosà aconsellar d'augmentar el consell (havien desaparegut l'onça, el lleopard, la serp i el bou), però la guineu escomet i afalaga el gall. El gall respon amb l'eximpli de El papagai, el corb , el simi i la lluerna. El rei entén que l'eximpli va per ell (ell és el nici) i fa mala cara al gall. La guineu ho aprofita per mejar-se'l. Es queda, doncs, com a única consellera, amb el conill de cambrer i el paó de porter. Només torba la seva felicitat la conxorxa feta amb l'elefant i es decideix a actuar per por de ser descoberta.\n• En el capítol VII: Així, un dia, la guineu digué a l'elefant que ja havia arribat l'hora de pensar a fer morir el lleó. Aleshores, tanmateix, l'elefant, vist que la guineu també el podria trair a ell, es repensà el fet de ser rei, decidí ser astut, guanyà temps esperant la serp i pensà a desfer-se de la guineu, de manera que ambdós es lliuraren a un reguitzell d'enganys. Així, li va fer explicar el pla per desfer-se del lleó (que no era altre que el de fer-lo barallar amb el senglar) i li féu confessar el desig de ser la seva única consellera (cosa que l'elefant aprofità per prometre-li davant de testimonis com el conill i el paó). Mentre ella era a trobar el senglar, l'elefant descobrí, penedit, tot el pla al lleó. El lleó reuní tots els animals davant seu. La guineu, creient que el conill i el paó no descobririen la conxorxa, adduí que havia fet finta d'aquell pla de traïció amb el senglar i l'elefant per provar si eren fidels al rei. Aleshores, davant dels brams del lleó, el conill i el paó confessaren la veritat i el lleó matà la guineu.\nL'evolució del Consell del Lleó és:\n• Primerament comença a entrar al Consell el gall. Després el gat és anomenat cambrer reial i el ca porter. La serp també consellera del rei. Després l'onça i el lleopard seran missatgers. El bou i la guineu cambrers i porters. La guineu proposa que enviï l'ós i el llop més forts i savis, és a dir, els del seu consell. El bou és substituït en el càrrec de cambrer el conill. Al final el conill és de cambrer i el paó de porter.\nAnalitza en quin sentit hi ha progressió en els errors que el Lleó comet com a rei, i quin significat té aquesta progressió. Quin grau de culpabilitat atribueix Llull al Lleó en tot el que ha passat al regne? De què és responsable? Tingues en compte que la història no acaba amb la destitució del rei.\nEls errors que comet el rei, són majoritàriament a causa de confiar amb la guineu, que l'únic que volia ella era desfer-se'n d'ell.\nR. Llull, el que vol és donar tota la culpa que passa al regne al lleó, perquè no fa bé la feina reial. Per això, sobretot en aquest llibre, ens vol mostrar la mala influència del rei en la societat medieval.\nEl lleó és responsable de molts problemes:\n• El lleó agafa por de l'home; en adonar-se'n la guineu, exposa que l'home és orgullós i avar: per això caldria enviar-li ambaixadors i regals, de manera que el lleó aconseguís la seva estimació. El lleó alliçona els ambaixadors sobre el seu comportament. Mentre passava tot això a la cort dels homes, a la dels animals la guineu, portera reial, lloà tant davant del lleó la bellesa de la muller del lleopard, que aquest se n'enamorà i la força a ser la seva esposa contra el parer de tothom. El lleó reuní consell per demanar com respondre a la sol·licitud del rei dels homes. Va ser influenciat per la guineu. El lleó es menja al bou per culpa de la guineu. El lleó reuní tots els animals davant seu. Aleshores, davant dels brams del lleó, el conill i el paó confessaren la veritat i el lleó matà la guineu.\nExplica les relacions que tenen els exemples que apareixen en el capítol 4 amb el passatge en el qual s'insereixen.\nEls eximplis que apareixen i el passatge en el qual s'insereixen tenen relació, perquè tant el que ens explica en el llibre com els eximplis que es posen, tenen relació i ens explica el mateix, però en forma d'eximpli. Ex:\n• “El rei de mals costums” (Un rei de mals costums, amb un Consell malvat, fa sofrir els súbdits). Ens explica que la guineu vol insinuar una traïció justificada del bou.\n• “La serp i el rei” (Un home savi i sant, cridat a la cort d'un rei, s'adona que un dels consellers és la serp i, amb referències bíbliques, li recomana matar-la, cosa que fa.). Ens explica que a la guineu li interessa demostrar que mai la serp serà bona consellera.\nTroba algun eximpli que Ramon Llull usa per mostrar la superior maldat de l'home.\nAlgú eximpli que ens mostra la maldat dels homes, seria:\n• “La sitja i l'argenter desagraït” (Un ós, un corb, una serp i un home que era argenter caigueren en una sitja. Un ermità, en sentir les promeses que tots feien si se'ls ajudava a sortir d'allí, els alliberà, si bé la serp aconsellà que no deixés franc l'home, perquè només n'obtindria mals. L'ós portà bresques a l'ermità i el corb una garlanda preciosa que havia pres del cap de la princesa. Però els servents reials proclamaren premis per qui tornés la garlanda i càstigs per al que l'amagués. L'ermità la confià a l'argenter i aquest l'acusà davant la cort. Només gràcies a la serp, que mossegà la princesa i donà l'antídot a l'ermità quan ja era a la masmorra reial s'aconseguí l'alliberament d'aquest i el càstig de l'argenter)\nTroba dos eximplis que Llull usa per mostrar la superioritat de l'astúcia sobre la força.\nDos eiximplis que es poden trobar sobre l'astúcia, podrien ser:\n• El del “lleó i la llebre” (Una llebre que s'ha d'oferir com a menjar d'un lleó es retarda amb l'argúcia que un altre lleó l'havia reclamada abans. El primer lleó vol que li presenti aquest altre i el porta davant d'una bassa d'aigua murada: en veure's reflectit el primer lleó s'abraona contra l'aigua creient veure l'altre i s'ofega.\n• El del “el corb, la serp i la garlanda de la filla del rei” (Una serp es menjava cada any els fills del corb. Aquest, vist que no s'atrevia a pugnar amb la serp, se les enginyà perquè d'altres la matessin posant prop del riu del rèptil la garlanda d'or i pedreria que la filla el rei havia deixat en un arbre. Els servents de la princesa la van voler recuperar anant on l'havia deixada el corb i, en trobar la serp, la mataren.\nTroba en algun eximpli la mostra del paper secundari de la dona en la societat medieval.\nAlgun eiximpli que es podria trobar del paper secundari de la dona, seria:\n• “ La dona tafanera, el gall i l'amo que comprenia el llenguatge de les bèsties” (Un home, a qui Déu havia atorgat el do d'entendre el llenguatge de les bèsties, sota pena de morir si ho deia a algú. L'home que era amo de les bèsties i n'entenia el llenguatge rigué de l'engany de l'ase davant la seva muller, i aquesta volgué saber de què reia. Ell no li ho podia dir i ella li assegurà que no menjaria ni beuria fins que no ho sabés. Aquell home, que s'estimava la muller, preparà el testament, i es disposava a explicar-ho tot a la seva dona quan, segons la guineu, ella mateixa [ull a la veu homodiegètica!] va sentir què comentaven el ca i el gall d'aquella casa, quan aquell amonestà al gall que no cantés quan l'amo feia testament i cercava de morir, perquè la seva esposa visqués. El ca trobava bé que l'amo morís si no sabia ser senyor de la seva dona. Ell, amb les gallines, feia el que volia, i si es trobés en la situació de l'amo apallissaria la muller fins que mengés. L'amo, en sentir-ho, ho posà en pràctica, i a muller va menjar i beure)\nTroba dos eximplis almenys amb aclariment consegüent del seu significat.\nAlgun eximpli amb aclariment consegüent del seu significat, podrien ser:\n• “L'agró i el cranc” (Un agró vell espaordeix un cranc dient-li que uns pescadors arrasaran les aigües de l'estany on tots dos viuen. El cranc espaordeix els peixos i l'ocell proposa com a solució traslladar-los volant a un altre estany proper. L'agró comença el trasllat de peixos, però en comptes de portar-los en cap nou lloc se'ls menja. El cranc vol conèixer les noves aigües i, en ple trasllat, quan albira les espines dels peixos morts, escanya l'agró i conta als amics la seva traïció) ! La serp insinua al rei una possible traïció de la guineu.\n• “El burgès ric i bo” (Un jove ric, havent heretat dels seus pares, requerit per totes bandes, es decideix a invertir els diners construint un hospital per a pelegrins i un pont, i així fer mèrits davant Déu) ! El prohom planteja en què consisteix el bon regiment (fer hospitals i ponts, és a dir, servir els altres).\nTroba tres o quatre passatges en què la guineu fa referències religioses per defensar la seva posició. Digues en cada cas amb quina intenció.\n• La guineu argumenta a l'elefant que no ens hem de refiar de gent d'altres classes ni grups (com el gall i la serp, amb l'eximpli “El sarraí infidel”\n• Presentat per la guineu a favor de l'elecció com a rei del lleó en detriment del cavall proposat pel bou (mandataris sense poder). Per exercir autoritat, doncs, cal força i poder, amb l'eximpli “Elecció d'un bisbe ximplet”\n• La guineu convenç el bou de romandre a la cort per ajudar a actuar bé el rei, amb l'eximpli “L'ermità i el rei convertit”\n• La guineu fa el fatxenda davant del rei: amb astúcia mataran la bèstia dels bramuls, amb l'eximpli “El corb, la serp i la garlanda”\nLA CORT DELS HOMES\nBusca tot allò que és criticable de la cort dels homes.\nEn arribar a la presència del rei dels homes, li lliuren la carta del seu sobirà.\nEl rei dels homes dóna el gat a un draper i el ca a un caçador, cosa que desplau als missatgers (i provoca mala consciència al ca, ja que haurà d'ajudar al caçador contra els súbdits del rei dels animals)\nEl rei dels homes convida a la seva cort els missatgers, on cambrers i joglars (segona referència) són deshonests. Entra un home pobrament vestit i els recrimina les seves malvestats. Aleshores un savi escuder s'ofereix per lloar al rei el que faci bé i criticar-li el que faci malament, però el monarca s'hi nega. Entra un veguer amb un home, el qual, per haver-ne assassinat un altre, injustament, li demana clemència, cosa a què el rei no s'avé. Els missatgers s'adonen de les contradiccions del rei, i, arribats a l'hostal, l'hostaler els comenta que el rei manlleva diners a tothom i que, si fa corts, tothom s'empobreix. Els missatgers, previ suborn als porters, tornen davant del rei, el qual honora més al lleopard que no a l'onça, quan arriben vuit prohoms a queixar-se dels oficials (funcionaris) reials. El Consell (que té amistat amb alguns) no els fa cas. El lleopard pregunta al rei dels homes quin missatger té per al dels animals; el primer demana un ós gros per combatre amb un senglar i un llop per fer-ho amb un alà. En retornar a la seva terra els ambaixadors retroben els vuit prohoms i el lleopard els demana si el rei té la culpa del mal que provoca. Un dels prohoms respon amb l'eximpli El burgès ric i bo.\nEl lleopard comprèn com serà castigat el rei dels homes amb l'infern i prefereix ser bèstia irracional mortal que home immortal curull de culpes.\nEl capítol V és el que millor reflecteix la societat de l'època. Busca les referències socials o històriques de l'Edat medieval d'aquest capítol.\nTot i que el govern del Regne de Catalunya i Aragó estava en mans del rei, aquest tenia un consell d'assessors -la Cort- format bàsicament per nobles i representants de l'Església. A aquest consell, s'hi van afegir a partir de 1214 representants del poble, anomenats ciutadans. Aquest fet va ser important, perquè a partir d'aquí les Corts van tenir una certa representativa popular.\nPer poder recaptar els diners de les Corts, Pere el Gran va haver d'acceptar que aquestes es constituïssin en òrgan legislatiu, o sogui que poguessin fer lleis consensuades entre la monarquia i els representants dels braços socials: Església, nobles i ciutadania. D'aquesta manera s'estableix el que anomenem el pactisme català, que esdevé un precedent democràtic a tot Europa.\nDurant els segles XIII i XIV a Catalunya es va produir la consolació de les institucions municipals gràcies al desenvolupament de les ciutats. El Consell de Cent, reglamentat per Jaume I el 1274, és el model més representatiu del govern de les ciutats. El govern municipal de Barcelona, el Consell de Cent, estava integrat pels diferents grups socials: la mà major, formada per l'estament militar i ciutadà, que malgrat ser un grup minoritari era el que exercia el poder; la mà mitjana, formada per mercaders, formada per mercaders, artistes i professionals relacionades amb el comerç, i la mà menor, formada per menestrals i artesans.\nL'evolució de les Corts va portar a la creació d'un òrgan permanent que representava els tres braços i que es va institucionalitzar en temps de Pere III el Cerimoniós. Aquest òrgan, conegut com a Diputació del General o Generalitat de Catalunya, va prendre un paper important com a institució executiva de les Corts, ja que va anar creant tot un cos de funcionaris que recaptaven impostos i que, de fet, eren la garantia del manteniment de les lleis catalanes. Un exemple de la seva feina administrativa és el primer cens de població (foratge, ja que es comptava la població de focs o famílies) encarregat per Pere III el 1365.\nAra a tu et toca fer de Mestre Llull. Escriu un apòleg que pugui aplicar-se a algun aspecte millorable del segle XXI (política, medi ambient, societat...).\nEn un país llunyà, on molts pocs es coneixen, habiten, entre d'altres, quatre animals, que ja han vist món i estaven pensant com solucionar amb alguna entitat o associació els ciutadans defraudats. De cop va saltar l'elefant:\nPerò en aquesta associació no hi hauria gaires joves. Els desenganys arriben amb els anys.\nLa llebre, que és la més astuta, va començar a rumiar d'on venen aquests desenganys i va dir:\nHi ha molta gent del món, gairebé la majoria, que han tingut algun propòsit de realització o un projecte irrealitzable, desitjos personals, etc... que les actituds o fets polítics han estat frustrats.\nPerò la serp també els va fer recordar:\nLa història ha canviat allò que la gent esperava. Molta gent arrossega alguna frustració per algunes esperances dipositades en persones o llocs que no es van complir.\nEl gos, que mai és callava per res, va explicar:\nHi ha persones defraudades per alguns líders que no mereixen la confiança que en elles es va dipositar.\nL'elefant va tornar a saltar posant algun exemple, i va dir:\nPer exemple totes les promeses d'acabar amb els desequilibris socials del planeta, l'oposició de tota mena d'innovacions de l'Església Catòlica i/o pels somnis traïts.\nFinalment, quan recordaven tots aquests desenganys de la societat van trobar una possible solució de fer entitats o associacions, el qual els joves també hi podrien col·laborar per tal que així no trobessin tants entrebancs pel camí de la vida.\nAAVV. Enciclopèdia Catalana de l'estudiant. Ediciones Primera Plana, S.A. Barcelona.\nAAVV. Enciclopèdia Catalana de l'estudiant. Carroggio, S.A. Barcelona.\nAAVV. Pàgines web.


«Débil, distraído y despeinado...»: septiembre 2013\nUn treballador palestí a un control fronterer a Israel\nAquest estiu hem assistit a un espectacle mediàtic que tot i fer pudor de naftalina ha donat bons fruits a qui l’ha endegat. Es tracta —com tots us imagineu— del culebrot de Gibraltar. Si l’objectiu del PP era distreure’ns del cas Bárcenas, ho ha aconseguit.\nEl cas és que m’ha sorprès que tanta gent simpatitzi amb Gibraltar. Com si la colònia britànica fos una mena de Shangri-la, quan sembla que és el cau d’un bon grapat de contrabandistes, delinqüents financers i agressors mediambientals.\nSobta que fins i tot s’hagin tornat sensibles a això de les cues que pateixen els gibraltarenys algunes persones de les que titllen de «progres antiquats» els qui denuncien el mateix tracte als treballadors palestins quan creuen controls fronterers de l’Estat d’Israel.\nTambé resulta xocant la credulitat de les persones que han rebut amb simpatia que el primer ministre de l’Estat Britànic (altrament conegut com Regne Unit...) hagi defensat el dret a l’autodeterminació del gibraltarenys. Caldria que recordessin els quatre-cents anys d’ocupació, colonització i finalment segregació dels sis comtats del nord d’Irlanda per part dels britànics. És fàcil ser generós quan es té tot ben collat.\nUn dels solidaris amb Gibraltar ha estat Alfred Bosch, qui es va manifestar preocupat perquè els llanitos pateixin bullying —no deu conèixer la paraula assetjament?— per part de l’Estat Espanyol. La veritat és que no em va agradar la seva actitud, la celeritat amb què va manifestar la seva preocupació pels 30.000 gibraltarenys em sembla que no l’havia mostrat pels 50.000 nens malnodrits de Catalunya.\nPerò, en fi, no em feu gaire cas, deu ser que el seu posat histriònic em resulta desagradable, potser si les mateixes declaracions les hagués fet Joan Tardà, un paio que es veu tot sanot, no m’hauria irritat. La veritat és que li vaig agafar mania a Bosch quan va fer una mica d’espectacle amb unes manifestacions en anglès presumint que a Catalunya mai més no hi haurien curses de braus quan a la força havia de saber que a moltes contrades catalanes —del Montsià a l’Empordà, passant per la Garrotxa i el Bages— se celebren «festes» taurines on es maltracten braus per divertir nadius i forasters, amb el vist-i-plau legal o l’ull gros de la Generalitat.\nBé, perdoneu-me si sense adonar-me’n m’he allunyat molt del tema. Estava parlant de Gibraltar i volia remarcar que, tingui molta, poca o gens de raó el govern de l’Estat Espanyol, gairebé tothom considera que aquest conflicte ha servit de cortina de fum per desviar l’atenció de la greu corrupció de què «han gaudit» alts dirigents del PP i de passada per aixecar una onada de sentiment patrioter, que tants bons resultats electorals dóna sempre. Ja ho sabeu, oi?, és allò que va dir Samuel Johnson: «El patriotisme és l’últim recurs de la gentussa».\nPer cert, si el PP ha utilitzat Gibraltar per distreure’ns del cas Bárcenas, què està utilitzant CiU per fer-nos negligir el cas Millet? I qui diu Millet, pot afegir Xavier Crespo, Josep Prat, Jordi Pujol (fill), Oriol Pujol... Perquè mig país no està en peu de guerra contra aquesta corrupció?\nTenir tots els grans mitjans de comunicació nacionals ben controlats ajuda, ja se sap: silentium media, silentium dei. I també hi fa molt saber infondre por, perquè fa por el risc de ser qualificat per l’altre mig país —si un mostra certa insistència a criticar CiU— d’enemic de Catalunya i inclòs als llistats ignominiosos dels perroflautes, desafectes i botiflers.\nPublicat a Diari de Terrassa, 6 de setembre de 2013\nTreballadors palestins esperant creuar un control fronterer a Israel\nPublicado por JFFF en 16:59


Stoner repeteix triomf per segon any consecutiu a Donington i Pedrosa acaba tercer - Esport3 - TV3 i Catalunya Ràdio\nStoner repeteix triomf per segon any consecutiu a Donington i Pedrosa acaba tercer\nCasey Stoner ha guanyat per segon any consecutiu el Gran Premi d'Anglaterra en la categoria de MotoGP. L'australià ha imposat el seu domini a Donington Park de principi a fi, mentre que un gran Dani Pedrosa s'ha hagut de conformar amb la tercera posició després de protagonitzar una lluita aferrissada amb Valentino Rossi, que ha estat segon. Jorge Lorenzo, que sortia en penúltima posició, ha fet una remuntada heroica en acabar sisè. A més, cal destacar que en 125 cc Marc Márquez s'ha convertit en el pilot català més jove que puja a un podi.\n22/06/2008 - 13.08 Actualitzat 22/06/2008 - 17.30\nGran sortida de Dani Pedrosa, que ha aconseguit avançar cinc posicions en un obrir i tancar d'ulls. El pilot català només ha necessitat set voltes per col·locar-se als llocs capdavanters en avançar el seu company d'equip Nicky Hayden i l'italià Andrea Dovizioso, que s'havia situat quart.\nMentre Casey Stoner feia més gran el seu avantatge respecte els seus perseguidors, Pedrosa ha anat retallant distàncies amb Valentino Rossi. L'italià i el català han mantingut un intens i bonic duel amb diversos avançaments, però al final l'heptacampió ha aconseguit mantenir la segona posició per augmentar el seu lideratge al Mundial de MotoGP. Il Dottore compta ara amb 162 punts, 11 més que el seu perseguidor més immediat, Pedrosa, mentre que Casey Stoner puja a la tercera plaça amb 117 punts. El mallorquí Jorge Lorenzo, que ha signat una cursa per emmarcar, és quart amb 104 punts.\nRedding i Márquez fan història en 125 cc\nDos nois de 15 anys han fet història al circuit de Donington Park en la categoria de 125 cc. D'una banda, Scott Redding s'ha endut la victòria i s'ha convertit en el pilot més jove que guanya un Gran Premi, i ho ha fet, a més, a casa seva. De l'altra, Marc Márquez ha acabat en una increïble tercera posició i ja és el pilot català més jove que puja al podi de qualsevol cilindrada. Només Mike di Meglio, actual líder del Mundial, ha estat capaç d'estar a l'alçada dels dos nous prodigis en una cursa que Andrea Iannone ha deixat escapar a sis voltes del final.\nMarc Márquez progressa a passes agegantades a mesura que avança el Mundial de 125 cc. El pilot de Cervera ha fet una cursa excel·lent a Donington Park. Sortia de la setena plaça i al primer revolt ja s'havia col·locat quart. A partir d'aquí, s'ha jugat el podi amb Gadea i Corsi, als quals ha deixat enrere, i només s'ha vist superat per Mike di Meglio, que ha protagonitzat una remuntada espectacular.\nPer davant, Iannone dominava la cursa, però cada vegada amb menys avantatge sobre el seu perseguidor, Scott Redding. L'italià ha acusat la pressió i ha caigut quan faltaven sis voltes, deixant l'històric triomf en safata al britànic i, alhora, facilitant la segona plaça a Di Meglio i la tercera a Márquez.\nA banda de l'absent Espargaró, els més perjudicats de la jornada han estat Talmacsi, que ha abandonat, i Nico Terol, que ni tan sols ha entrat a la franja de punts. Els catalans Joan Olivé i Esteve Rabat han acabat setè i onzè, respectivament.\nBautista torna a fracassar en l'última volta\nA 250 cc, s'ha tornat a repetir una història molt coneguda. Bautista, que tenia la "pole", s'ha quedat clavat quan el semàfor s'ha apagat, però ha sabut remuntar i ha comandat la cursa al costat de Kallio i Simoncelli. I a falta d'una volta per a la conclusió, quan el pilot espanyol era primer, ha comès una errada forçat per la pressió de Simoncelli, que l'ha superat. Però encara més llest ha estat Kallio, que ha sabut aprofitar-se del frec a frec dels seus rivals i ha guanyat la cursa.\nHèctor Barberà ha ocupat la quarta plaça final, mentre que el català Aleix Espargaró no ha tingut un bon dia: sortia vuitè i ha acabat desè.\nEspargaró eludeix el quiròfan\nEspargaró es perd el Gran Premi d'Anglaterra


Visitor Story – Spain (Catalan) – Israel Orienteering\nTrobar el Nord a Israel\nLa llengua Hebreua s’ecriu d’esquerra a dreta i amb un caracters desconeguts per nosaltres. Sortosament l’orientació és un esport que només necesita números y simbols (marcats per la IOF), i no depen de la llengua propia de cada país. Això si, a Israel hi ha un domini molt extès del anglès, i això facilita tota la recollida d’informació necesària per participar en una cursa. A la web de la federació Israeliana d’orientació (http://www.nivut.org.il/) tenen tota una secció en anglès on expliquen com funciona la orientació al país, els contactes a utilizar si vols participar en qualsevol cursa, i també s’ofereixen a facilitar-te el transport si és necessari. (potser podríem fer alguna cosa similar a la web de la fcoc?)\nEl passat mes de Febrer vareig haver d’estar per motius laborals 10 dies a Israel. Quina il.lussió quan vareig comprovar que cada cap de setmana s’organitzaven curses d’orientació a Israel. La sorpresa encara va ser més gran en comprovar que el cap de setmana en questió coincidia amb el campeonats nacionals. Israel té uns 14 clubs d’orientació i la participació en els campeonats va ser similar a la de un copa catalana.\n1er Dia de Competició: El dia comença amb un esglai important, la bruijola nova de trinca no funciona (l’avió?). Aviat m’adono que és el cotxe de lloger que la torna boja (potser el canvi automatic). Un cop parat el motor ja torna a la normalitat.\nLa prova es realitzava en una zona propera a Jerusalem. Quina sorpressa al comprovar la qualitat dels terrenys, boscos verds i amb el sotabosc bastant net. Aixó si, com es claven les punxes de certes plantes!\nA Israel utilitzen un altre sistema electronic de pinza (EMIT). No em varem cobrar ni lloger ni fianza per la pinza (dec fer cara de bona persona). Que difícil que és encaixar la pinza dins la base, necesites pràctica per trovar la postura òptima sobre la fita. El millor però de l’EMIT és el silenci. Em va agradar un bosc sense els ´beeps´ de l’sportident. Una altre curiositat és que utilitzen una fita per marcar el temps de la sortida.\nDonat el meu baix nivel tècnic com orientador, vareig intentar correr a H40, peró donat que no tenien més mapes vareig acabar corrent a H35. Més de 7Km de cursa amb una dificultat similar a la de la copa catalana. La diferència és que en general les fites estaven molt amagades. (enterrades), això si, sovint la traça sobre la vegetació acabava delatant la seva ubicació. Després de 2 hores de suar (quina calor), arribo l’onzé de divuit, cosa que confirma que el nivell a Israel no és molt alt.\nUna mica de turisme: Deprés de la cursa, faig un dinar de picnic a correcuita i a visitar Jerusalem. Segon ensurt del dia, al passar la motxilla per l’arc de seguretat del mur de les lamentacions, em demanen si porto un ganivet. Ai, ai … si la navalla ‘suissa’ per fer el pícnic . Però quina sorpressa quan el militar em diu que no hi ha cap problema, amb aquest ganivet tant petit ja pots entrar. La llàstima és que en Divendres no es pot entrar al pla de les mesquites, només mirar-lo per portal. Finalment decideixo aprofitar el dia fins al final, i em dirigeixo directament a les entranyes de la terra, es a dir a, a banyar-me al Mar Mort (418 metres sota el nivel del Mar). La ruta amb el cotxe, tota l’estona de baixada, entrant progresivament en zona desèrtica val la pena i em sorpren mot el tactellefiscós de l’aigua extremadament salada. Per primer cop a la vida he fet el ´mort´en el mar a la perfecció, quina tècnica!\nEl descans: de tornada al Hotel ja vaig pensant amb le meu plat de pasta per recuperar-me d’una jornada tant intensa. Però quina decepció. Estem en ‘Sàbat’ i el servei d’habitacions només em pot oferir plats freds: una amanida, llet, pa i poca cosa més. El sàbat (שבת) és el setè i últim dia de la setmana jueva en què els jueus pràctiquen el descans segons les lleis de Moisès. El sàbat comença amb la posta de sol del divendres i acaba una estona després de la posta de sol del dissabte. Durant el sàbat certes activitats estan prohibides, com fer foc, i per tant escalfar el menjar. Es a dir, no hi ha pasta. Sort que els orientadors no fan cas del limit de passes a fer durnat el sàbat, doncs no podrien arribar ni a la primera fita.\n2on dia de Competició: La cursa es realitza al Nord de Israel (a uns 70 Km el Tel Aviv). Els terrenys ja no són tant espectaculars. La cursa torna a ser de llarga distancia, hi torno a dedicar 2 hores, i torno a quedar 11è. El més emotiu va ser l’entrega de premis. En deferencia a la presència internacional, tota la entrega de premis es va realizar en anglès. L’ambient familiar, el bon rotllo entre clubs, els nens… tot plegat em va recordar la meva primera cursa d’orientació (un trofeu Francesc Mates), quan vareig decidir que aquest esport l’havia de viure en família. Entre la participació internacional (un parell de Suecs, russos, finlandesos, molts xecs), hi destacava un parella d’alemanys: la dona va guanyar en solitari la categoría D70, i l’home l’H80 (de fet, varen comentar que l’home en questió ja els havia obligat a crear en anys anterios les categories H70 i H75). L’entrega de premis va ser animada amb cançons populars.\nI per acabar el meu gran error, amb la meva falta d’experiencia en competicions internacionals, vareig oblidar agafar una bandera catalana; amb el be que hauria quedat al costat de la sueca, finlandesa, xeca, …


QUI SOM? – Troca\nTroca som una empresa social i innovadora sensibilitzada amb el medi ambient que treballem per oferir oportunitats laborals a persones que es troben en situació de vulnerabilitat social. L’empresa neix de les necessitats que detecta l’Associació Reintegra, principal impulsora de Troca, per oferir igualtat d’oportunitats a persones amb dificultats per inserir-se al mercat de treball.\nLa nostra tasca passa per fer una aposta per l’economia social, generant llocs de treball per a aquestes persones, formant-les i assessorant-les per ressorgir de la situació de precarietat i acompanyant-les en el seu transcurs d’inserció al mercat laboral ordinari. Establim connexions amb empreses del territori que ens sol·liciten serveis i oferim les vacants de treball a persones amb altres necessitats.\nEl sector d’activitat principal és el de la neteja ecològica, però també desenvolupem serveis en l’àrea de la missatgeria ecològica, la consergeria, la gestió de residus i manteniment forestal, l’atenció domiciliària i serveis d’hostaleria i càtering.\nELS OBJECTIUS DE LA NOSTRA EMPRESA\nA Troca donem la mà a les persones que més ho necessiten, els acompanyem en el seu procés d’incorporació al mercat de treball i aquests són alguns dels objectius clau que volem assolir:\nAjudar a les persones a adquirir i potenciar hàbits i coneixements interdisciplinaris i tecnicoprofessionals que afavoreixin el procés d’inserció laboral.\nActuar com a mediadors entre les necessitats de les persones i els diferents recursos de les comarques de Lleida. Volem connectar les persones amb les empreses del mercat laboral ordinari.\nLa nostra missió és facilitar els processos d’integració social i laboral de persones en risc d’exclusió social a través de la realització d’itineraris d’inserció on es treballen aspectes psicològics, socials i laborals per tal de ressorgir d’una situació laboral precària i enforntar-se al mercat laboral ordinari.\nLa nostra visió és posicionar-nos en el mercat de les Terres de Lleida com un referent dins del sector de la neteja ecològica i els serveis de missatgeria ecològica i donar-nos a conèixer com un recurs laboral i social que contribueix activament i voluntàriament a la millora social, econòmica i ambiental.


Què Són les Emocions Negatives i Com Gestionar-les de Forma Constructiva i Eficaç – Jan Anguita\nLes emocions negatives són unes grans incompreses.\nDe vegades pensem que són una gran molèstia, i que hem de desfer-nos-en sense ni tan sols mirar-les.\nAltres vegades pensem que hem d’observar-les i ja està, sense fer res al respecte.\nI cap d’aquestes opcions és la més adequada de cara al nostre benestar.\nLes emocions negatives tenen un missatge molt important per a nosaltres, i la millor manera de gestionar-les és escoltar bé aquest missatge.\nI fer-li cas.\nLes emocions saben molt bé el que diuen.\nI la seva missió és facilitar-nos el camí cap a una vida més rica i plena de llum.\nAbans d’entrar en detall en què són les emocions negatives, primer parlarem de què són les emocions en general. I per poder explicar bé què són les emocions, hem d’explicar com funcionem els éssers humans a nivell profund.\nIndependentment de les creences que cadascú té, tots som més o menys conscients que tenim una part física i una part més subtil. Aquesta part més subtil –a la qual podem anomenar “ànima”, “font interior” o de moltes altres maneres–, és la que nodreix el nostre cos d’energia vital. I després, des del nostre cos, transformem aquesta energia en actes concrets.\nÉs a dir, cadascun de nosaltres és un creador que transforma l’energia pura que ve de la nostra “ànima” en actes concrets. Més o menys així: L’energia arriba al nostre cos des de la nostra font interior, i amb el cos la transformem en els actes creatius de la nostra vida diària: converses, accions, idees, activitats, projectes, etc.\nAquesta energia vital és molt important, perquè és la que sustenta completament la nostra existència terrenal. Sense aquesta energia, no hi ha vida.\nPer aquest motiu, quan arriba molta energia vital a la nostra part física, ens sentim molt bé: estem plens de vitalitat, de ganes de fer coses, d’idees, d’il·lusió, etc.\nEn canvi, quan ens arriba poca energia, ens sentim malament: ens sentim desanimats, cansats, sense idees, sense ganes, etc.\nÉs a dir, les nostres emocions, i també el nostre estat físic general, depenen d’aquesta energia vital.\nLa pregunta és: i de què depèn que ens arribi molta o poca energia vital?\nDoncs depèn dels nostres pensaments.\nEls nostres pensaments són com una comporta que està situada entre la nostra font interior i la nostra part terrenal. Així: Quan aquesta comporta està oberta, l’energia vital flueix lliurement i ens sentim bé.\nEn canvi, quan està tancada, l’energia s’estanca i ens sentim malament. Així: L’energia vital és una energia pura, creativa i amorosa, i sempre vol arribar a nosaltres. Si li bloquegem el camí amb els nostres pensaments, empenyerà per intentar avançar.\nI això causa el dolor emocional.\nQuè Són les Emocions Negatives\nAixí doncs, les emocions negatives es produeixen quan els nostres pensaments bloquegen la nostra energia interior.\nQuan els nostres pensaments es tanquen, la nostra energia no pot fluir, i aquest estancament causa el dolor emocional.\nArribats fins aquí, la següent pregunta és: i quin tipus de pensaments són els que bloquegen la nostra energia?\nDoncs són tots els pensaments que posen atenció en coses que no volem. Sempre que pensem, de manera directa o indirecta, en coses que no desitgem, la nostra ment es tanca i l’energia no pot passar.\nL’energia de la nostra ànima és una energia creativa, i només pot arribar a nosaltres quan pensem en coses que sí que volem: amor, benestar, pau, bones relacions, abundància, etc. Quan pensem en coses que no volem, no estem en mode constructiu, sinó en mode rebuig, i en aquestes condicions l’energia no pot arribar.\nPer exemple, si penso que em fa mal l’esquena, estic posant la meva atenció en el dolor físic, que és una cosa que no vull.\nSi penso que no m’agrada tal persona, estic posant la meva atenció en el malestar amb altres persones, que és una cosa que no vull.\nSi penso que no arribo a final de mes, estic posant la meva atenció en els problemes econòmics, que és una cosa que no vull.\nSempre que pensem en alguna cosa que no volem, la nostra ment es bloqueja i la nostra energia vital no pot arribar a nosaltres.\nL’energia de la nostra ànima és pura creativitat, i només pot arribar a nosaltres quan posem la nostra atenció en coses que volem, no en coses que no volem.\nCom Gestionar les Emocions Negatives\nUn cop entenem que les emocions negatives es produeixen quan posem la nostra atenció en coses que no volem, una pregunta important és: i per què són tan doloroses?\nPodria ser que fossin més suaus, o fins i tot que no fessin gens de mal.\nPerò no és així. Són molt molestes. Per què?\nDoncs bé, el motiu és que tenen una funció molt valuosa: avisar-nos que estem creant una vida que no volem. La nostra ment crea la realitat, així que si pensem en coses que no volem, crearem coses que no volem. I les emocions negatives ens avisen d’aquest fet perquè puguem fer-hi alguna cosa.\nLa seva funció és molt semblant a la del dolor físic. Quan ens fem una ferida, ens fa mal, i aquest dolor ens avisa que hi ha un problema en el nostre cos, i que hem de fer alguna cosa per resoldre’l: netejar la ferida, protegir-la, tapar-la perquè deixi de sagnar, etc. Si no sentíssim dolor, podríem fer-nos ferides molt greus sense ni tan sols adonar-nos-en.\nLes emocions negatives funcionen de la mateixa manera. Són un dolor que ens avisa que hi ha un problema i que hem de fer alguna cosa. Ens avisen que estem pensant en coses que no volem i que, si seguim així, aquestes coses s’acabaran materialitzant.\nSempre que et sents malament a nivell emocional, és el teu cos dient-te: “estàs pensant en coses que no vols. Vigila, perquè el que penses és el que crees. Si segueixes així, es manifestaran coses que no desitjes. ”\nI quina és la millor manera de respondre?\nDoncs dir-li: “moltes gràcies per avisar-me. M’havia despistat. Tens tota la raó, estava pensant en coses que no vull. Vaig a canviar el meu focus d’atenció ara mateix.”\nI després deixar de pensar en el que no vols, i focalitzar-te en el que sí que vols.\nSi estaves pensant que et fa mal l’esquena, pots preguntar-te: Què és el que vull? Vull estar còmode. I llavors pensar en això.\nO si estaves pensat que tens pocs diners, pots preguntar-te: Què és el que vull? Vull tenir abundància. I posar la teva atenció en això.\nSempre podem canviar la direcció dels nostres pensaments, i en lloc de pensar en el que no volem, pensar en el que sí que volem.\nAquesta és la millor manera de gestionar les emocions negatives.\nLes emocions negatives no existeixen per a molestar-nos. En realitat no són negatives, són les nostres amigues. Ens avisen que estem creant una vida que no volem.\nI tampoc existeixen perquè les observem i les “acceptem” i prou. El seu objectiu és que fem alguna cosa al respecte i que canviem el focus de la nostra atenció.\nLes emocions són una brúixola que ens avisa d’on es troba la nostra atenció i, per tant, de què estem creant a la nostra vida.\nLa pregunta més important aquí és: tu què vols crear?\nSempre que et sentis malament, és el teu cos avisant-te que estàs pensant just en el contrari.\n2 respostes a “Què Són les Emocions Negatives i Com Gestionar-les de Forma Constructiva i Eficaç”\nfebrer 9, 2021 a les 6:03 am\nTot això que dius és ben cert. I a més, ho expresses en un català molt clar i curós, cosa que no és fàcil de trobar en textos sobre aquests temes. Moltes gràcies! 🙏🏻💖\nMoltes gràcies Roser! La meva dona és lingüista i això ajuda molt 🙂 Una abraçada!


La llegenda del bosc (Els déus del nord 1) - Jara Santamaría - Primer cap&iacutetulo - megustaleer - B DE BLOK -\nLa criatura va semblar que dubtava durant un instant. La nena no parava de plorar. De lluny, es va sentir l’udol llarg d’un llop i la noia va clavar la mirada al gegant. Era un so inconfusible que coneixia massa bé. Un senyal inequívoc que no hi havia temps per perdre. Aquest cop no va dubtar. Un fort instint de protecció es va apoderar de la noia i la feresa de la seva mirada va deixar entendre a Basajaun que no estava disposada a acceptar un no per resposta. Que faria qualsevol cosa, per molt temerària i estúpida que fos. Encara sense parpellejar, va col·locar la criatura amb molta cura entre els enormes braços del gegant. Embolcallada amb el s


Achraf es burla de Florentino per no haver fitxat Mbappé\nUn exmadridista es burla de Florentino pel fitxatge frustrat de Mbappé\nFlorentino Pérez, president del Madrid | Europa Press\nAchraf Hakimi, jugador del Paris Saint-Germain, li dona "molts ànims"\nAchraf Hakimi, exjugador del Reial Madrid i actual futbolista del Paris Saint-Germain, ha enviat un missatge irònic i burlesc al president del club blanc, Florentino Pérez, en la visita que ha fet aquest dijous al programa de Movistar+ La Resistencia. El marroquí ha rigut pel fet que Pérez no hagués pogut convèncer Kylian Mbappé i fitxar-lo i que, per contra, el francès continuï sent el seu company a l’equip parisenc.\nEn primer lloc, el presentador, David Broncano, li ha preguntat si té una bona relació amb el màxim mandatari madridista. “Bé… una relació de respecte” ha contestat Achraf, deixant clar que mantenen una relació formal simplement. Després de parlar-ne una estona i que Broncano expressés que “aquest senyor ho ha d’estar passant malament”, el lateral dret ha bromejat tot dient que “ja ho tenia tot fet, no?”.\nLa burla d’Achraf, subtil\nA continuació, Broncano ha encoratjat Achraf a que enviés un missatge d’ànim a Florentino. I Achraf ha dit “doncs res, Tito Floren, molts ànims, espero que vagis a per un altre gran fitxatge, i sort dissabte [a la final de la UEFA Champions League contra el Liverpool]“. Aquestes paraules han provocat l’aplaudiment del públic, del qual probablement la majoria n’és madridista, tenint en compte que és a Madrid on es fa el programa.\nLa reacció a les xarxes socials d’aficionats madridistes\nDesprés, però, a les xarxes socials ha aixecat molta polseguera. Molts usuaris de Twitter madridistes s’han pres malament les paraules i el to d’Achraf. Alguns l’han acusat de ser un desagraït amb el que li va donar el president i el club en general. I d’altres li han recordat el partit de tornada de vuitens de final de l’actual Champions entre el Madrid i el seu PSG, que va acabar amb una remuntada exprés de Karim Benzema i amb Achraf com a assenyalat en dos dels tres gols.\nAchraf vacilando a florentino otro idiota desagradecido\n— Alfonso CC (@alfonsocc425) May 27, 2022\nGracias a Hakimi por su lamentable partido en el Bernabéu, rompiendo el fuera de juego en el segundo gol y dejando vía libre a Vini en el tercero. Ánimo Hakimi.\n— RafaG2 (@Rgilgo2) May 27, 2022\nUna pena que no aprendiera nada en el mejor club de la historia.\n— REY DE EUROPA (@Chanator2) May 27, 2022\nLa trajectòria d’Achraf al futbol professional\nAchraf, jugador del PSG, va néixer a Madrid però a conseqüència del seu origen marroquí és internacional amb la selecció del país africà. Va formar-se a les categories inferiors del Madrid fins a arribar al primer equip. En la temporada 2017/2018, la de la tretzena Champions blanca, va jugar bastants partits. Però tenia la forta competència del també lateral dret Dani Carvajal.\nPer això, va marxar cedit al Borussia Dortmund. Allà va explotar definitivament, es va consolidar com a professional, i va cridar l’atenció dels grans d’Europa. Després de dues temporades a Alemanya, va fitxar per l’Inter de Milà, i després d’un curs a la Madonnina, amb una Serie A que va servir per trencar l’hegemonia de la Juventus, ha acabat al PSG. Hi va arribar el passat estiu, com a un dels fitxatges estrella. Actualment és considerat com a un dels millors laterals del món.\nFlorentino Pérez Futbol Kylian Mbappé Mercat de fitxatges PSG Reial Madrid Renovació Televisió\nUn mite del madridisme esclata contra Florentino perquè el vol fer fora\nEl lateral dret brasiler Marcelo està indignat amb el president del club perquè no el vol renovar


Excuses barates | Grup62\nGrup62.cat > Excuses barates\nSinopsiFitxa tècnicaValoració dels lectorsL'autorEmporta't aquest llibre a la teva web / blogDeixa't sorprendre\nData de publicació: 08/03/2017ISBN: 978-84-664-2256-7Codi: 10179937Presentació: Epub 2Col·lecció: NO FICCIÓ COLUMNA\nSinopsi Quanta gent hi deu haver a part de tu que estigui com una cabra? Què pots fer si tens un mal dia? Quin profit podries treure del teu insomni? Com podries evitar tancar-te al lavabo de l'escola en lloc d'anar al pati per no coincidir amb els teus companys? Calen etiquetes per definir la identitat sexual de cadascú? Aquestes preguntes i tots els teus dubtes sobre molts aspectes de la vida (manies i desequilibris, relacions, sexualitat, ansietats diverses, autoestima, situacions compromeses, les modes, el bullying, les xarxes socials...) els trobaràs resolts en aquest llibre de la youtuber catalana més famosa: Leopolda Olda.\nLeopolda Olda, l’amiga que té opinió sobre tots els temes que et preocupen. La youtuber que t’animarà a perseguir els teus somnis, ser tu mateix i confiar que la vida pot ser meravellosa. I mentre no ho és, ella hi serà per fer-te companyia!\nDivertida, esbojarrada i una mica bandarra, la Leopolda és l’amiga tocada de l’ala que tots hauríem desitjat tenir!\nL'autor © Jordi Play\nLa Clara Moraleda va néixer el 1994 a Barcelona. Descendent de músics, des de petita es va sentir atreta pel món de l’espectacle. Compaginava l’escola amb classes de cant amb la idea de formar-se seriosament com a actriu més endavant. Tot i això, a l’hora d’acabar batxillerat va decidir provar la universitat i va cursar dos anys de Traducció i Interpretació. Va ser quan feia un Erasmus a Escòcia quan va començar a penjar vídeos a YouTube del seu dia a dia sota el nom de Leopolda Olda. Amb l’ajuda del portal web Adolescents.cat, el seu canal ha anat creixent fins ara. Quan ja tenia el somni de ser actriu mig abandonat, la companyia Dagoll Dagom va convocar audicions per a la tercera reposi...Veure més\nEmporta't aquest llibre a la teva web / blog Excuses barates\n<img src="http://static7.grup62.cat/usuaris/libros/fotos/247/tam_5/246057_portada_excuses-barates_leopolda-olda_201612141102.jpg" alt="246057_portada_excuses-barates_leopolda-olda_201612141102.jpg" title="Excuses barates"\n
Excuses barates
\n
Leopolda Olda
\n

El llibre de Leopolda Olda, la youtuber catalana que triomfa a les xarxes entre els més joves del nostre país.


Universitat de Barcelona - Una recerca de la UB revela que el zinc és capaç de modular la virulència del bacteri ‘Escherichia coli’\nInici > Notícies > Una recerca de la UB revela que el zinc és capaç de modular la virulència del...\nUna recerca de la UB revela que el zinc és capaç de modular la virulència del bacteri ‘Escherichia coli’\nEl zinc és capaç de regular l’expressió d’una toxina bacteriana —l’alfa-hemolisina— en el bacteri Escherichia coli, un patogen que causa el 80 % de les infeccions d’orina en els humans.\nL’alfa-hemolisina, una de les toxines bacterianes més ben caracteritzades, produeix efectes citotòxics sobre les cèl·lules.\nEn presència de zinc, els gens regulats pel factor de transcripció Zur (zinc uptake regulator) es troben silenciats.\nEl zinc és capaç de modular la virulència del bacteri Escherichia coli, un patogen que provoca infeccions d’orina en els humans, segons un nou treball publicat a la revista Scientific Reports i dirigit pel professor Carlos Balsalobre, de la Facultat de Biologia de la UB. La nova recerca revela per primer cop que el zinc és capaç de regular l’expressió de factors de virulència bacteriana —en concret, l’alfa-hemolisina—, que és una exotoxina produïda per algunes soques patògenes d’Escherichia coli.\nTambé participen en la recerca la professora Annabel Valledor, de la mateixa Facultat de Biologia, i els joves investigadors de la UB Elsa Velasco, Marianna Sanet, Jorge Fernández Vázquez, Daniel Jové i Estibaliz Glaría, a més dels experts Suning Wang i Thomas V. O’Halloran, de la Northwestern University (Estats Units).\nCada any es diagnostiquen uns 150 milions de nous casos d’infecció d’orina arreu del món, la majoria dels quals són causats per bacteris. Aquesta patologia, que sovint és recurrent, afecta més les dones i pot generar altres complicacions de salut si no es tracten a temps. Entre un 70 i un 80 % de les infeccions són causades per soques uropatògenes de l’E. coli, una espècie bacteriana amb una àmplia bateria de factors implicats en la seva virulència (per exemple l’alfa-hemolisina, una de les toxines bacterianes més ben caracteritzades, amb efectes citotòxics sobre les cèl·lules). En concret, l’alfa-hemolisina produeix efectes citotòxics sobre les cèl·lules epitelials de la bufeta durant el procés infecciós.\nUn metall essencial per a la vida i tòxic en altes concentracions\nEl zinc és un metall pesant que és essencial per a la fisiologia cel·lular. La respiració cel·lular, la replicació de l’ADN i l’ARN, la senyalització intracel·lular i la síntesi proteica són alguns dels processos bàsics per a la vida on el zinc és imprescindible. Ara bé, aquest element és tòxic en concentracions elevades, motiu pel qual la regulació dels nivells de zinc intracel·lular (homeòstasi) és una maquinària finament controlada.\nTal com explica el professor Carlos Balsalobre, del Departament de Genètica, Microbiologia i Estadística de la UB, «el nivell de concentració del zinc a l’intestí, a l’orina i en el medi intracel·lular —uns àmbits que colonitza el bacteri E. coli — pot variar en un rang ampli».\n«En el cas de l’intestí, que té altes concentracions de zinc, l’alfa-hemolisina deixa d’expressar-se, i l’E.coli uropatògena no sol generar infeccions. Ara bé, si disminueix la concentració del metall —per exemple, en el tracte urinari— aquesta toxina passa a expressar-se en grans quantitats. A més, durant el procés infecciós el bacteri també penetra dins les cèl·lules, un medi on les concentracions de zinc poden ser encara més baixes», detalla Balsalobre.\nZinc i alfa-hemolisina: un mecanisme al descobert\nPotenciar el creixement bacterià in vitro i en absència de zinc ha estat un dels reptes metodològics més complexos del nou treball. Per això, es va haver d’eliminar els metalls del medi amb agents quelants i després va afegir-hi els elements bàsics (a excepció del zinc). En paral·lel, la col·laboració amb l’equip del professor Thomas O’Halloran, de la Northwestern University, va ser decisiva per poder treballar amb la proteïna Zur purificada.\nEl zinc s’uneix al factor de transcripció Zur (zinc uptake regulator) i afavoreix la seva unió a l’ADN (en concret, a la regió promotora dels gens que regula). Tal com explica Elsa Velasco, primera autora del treball, «com a resultat d’aquesta unió, queda interrompuda la transcripció i, per tant, també l’expressió gènica. Així doncs, en presència de zinc, els gens regulats per Zur es troben silenciats. En canvi, en absència de zinc, el factor Zur no es pot unir a l’ADN i els gens regulats per aquest factor de transcripció passen a expressar-se».\nSegons la nova recerca, «alguns gens que codifiquen per l’hemolisina tenen un lloc d’unió per al regulador Zur a la regió promotora», continua Velasco. «Per això, l’expressió gènica d’aquesta toxina està afectada pels nivells de zinc que hi ha al medi».\nEntre el 40 i el 50 % de les soques uropatògenes d’E. coli són capaces d’expressar l’alfa-hemolisina. Ara bé, no tots els gens relacionats amb la producció de l’hemolisina responen al zinc. Fins avui, s’han identificat dos tipus de gens que participen en la síntesi de l’alfa-hemolisina en les E. coli uropatògenes. La nova recerca demostra per primer cop que són sistemes regulats d’una manera diferent.\nNoves estratègies per lluitar contra els bacteris multiresistents\nMolts bacteris són imbatibles amb els medicaments coneguts fins ara. Algunes infeccions bacterianes que han estat vençudes durant anys amb els tractaments farmacològics ja no responen als antibiòtics, ni tan sols als més nous. Avui en dia, la resistència bacteriana és una de les grans amenaces per a la salut global, i per això representa també un problema per als pacients afectats per infeccions d’orina recurrents.\nConèixer amb més detalls els mecanismes de regulació dels factors de virulència de l’E. coli uropatògena permetrà conèixer millor com actua aquest bacteri durant el procés infecciós (és a dir, quins elements i estratègies fa servir per envair els teixits biològics). El nou treball liderat per la UB aporta noves eines al coneixement per impulsar nous tractaments terapèutics dissenyats de manera específica que ajudin a lluitar contra algunes fases clau del procés infecciós bacterià.


'Dimarts negre' a França per una vaga ferroviària\nMés de 4,5 milions de viatgers afectats || Els sindicats protesten contra la reforma de Macron en l’empresa pública\n© Viatgers baixen d'un tren regional a l'estació Gare du Nord a París.\nMilions de persones es van veure afectades ahir a França per la primera de les 36 jornades de vaga convocades en menys de tres mesos en el ferrocarril contra els plans del Govern d’Emmanuel Macron, unes aturades que amenacen de posar en perill el programa de reformes del president. Les aturades van afectar almenys 4,5 milions de francesos que utilitzen habitualment els trens per desplaçar-se a la feina.\nLa direcció de la companyia estatal de ferrocarrils (SNCF) es va afanyar a destacar que tot just un de cada tres dels seus treballadors va participar en aquesta primera aturada (un 33,9%), però va haver de reconèixer que el seguiment va ser del 48% entre els empleats imprescindibles perquè els trens circulin, i del 77% entre els conductors.\nA la pràctica, l’SNCF només va poder mantenir un de cada vuit trens d’alta velocitat, un percentatge equivalent als altres combois de llarg recorregut, una cinquena part en els regionals i rodalies, i tres quartes parts dels internacionals. Entre els internacionals es van suprimir tots els que connectaven amb Espanya, que uneixen Barcelona amb París, Lió i Tolosa, així com les connexions amb Itàlia i Suïssa.\nEn paral·lel a la vaga, diversos milers de persones van participar en una manifestació a París a què es van unir altres col·lectius descontents amb la política de reformes de Macron, com treballadors de la recollida d’escombraries, del sector energètic i estudiants.\nUna altra vaga va contribuir ahir a pertorbar encara més el transport a França. L’aturada a l’aerolínia Air France –la quarta per motivacions salarials en poc més d’un mes– va obligar la companyia aèria a cancel·lar un 25 per cent del seu programa de vols.


Patxi Navarro - Rival Petit - Blogs de l'indirecte!cat\nBrunètics Dimarts, 23.10.2012. 07:00 h\nBildu, moscoso, Pachi, Patxi, PNB, Timbaler del Palace\nQue el Barça acabés demanant l’hora contra el Depor de Lendoiro ha servit perquè els bons barcelonistes hàgim de suportar –un cop més- el vergonyant atac de tribunerisme d’una part d’aquest massa culer incapaç de treure’s del damunt la rèmora del trist i nefast nunyisme d’infausta memòria. Un tribunerisme que, lluny d’abraçar d’una punyetera vegada la filosofia futbolística que tants títols i bon futbol ens ha donat, segueix ancorat en el passat tot lamentant l’arbitratge d’en Paradas Roncero, les cantades del Valdés o de si hauríem de jugar amb tres centrals-centrals, dos mitjos centres defensius i un davanter centre de metro noranta cinc. Un tribunerisme incapaç de valorar com cal les assistències i la verticalitat d’en Cesc, la progressiva consolidació dels Tello i Montoya, la intel·ligència i control d’en Xavi, l’olfacte golejador de l’Alba, la definitiva recuperació d’en Villa o tenir en consideració que la defensa titular de la passada temporada, Alves-Puyol-Piqué-Abidal, estigui fora de la circulació. Un tribunerisme, en definitiva, afrontant els darrers minuts del partit amb l’angoixant crit de: Óse Francijco, la hora!\nQui no ha patit tant per guanyar el seu partit ha estat el PP de Galícia que, com si d’un passeig militar es tractés, no només ha revalidat la seva majoria absoluta sinó que l’ha augmentat en tres escons. De 38 a 41 diputats. Tot i perdre més de 100000 vots, no és menys cert que encara ha tret més vots que la suma dels altres tres partits parlamentaris junts. Els dos grans derrotats, BNG i PSdeG, i la sorpresa de l’Alternativa Galega de Esquerda (AGE) amb el veterà i carismàtic Beiras al capdavant. Malgrat el triomf del PP, no podem obviar que el sobiranisme ha crescut 80.000 vots, que els espanyolistes de UPyD s’han estavellat amb menys del 1’5% dels vots i que el partit del ex delinqüent i tertulià Mario Conde només ha superat un ridícul 1% dels vots. A la campanya gallega s’ha prodigat la funcionària Aguirre, que per poder acudir als actes electorals es deu haver quedat sense moscosos. Qui també s’hi ha prodigat és l’exèrcit de l’aire, que no ha tingut inconvenient en posar a disposició del president Rajoy l’avió Falcon que paguen tots els espanyols. Ves per on, com en Zapatero. Podria ser que els gallecs fossin genèticament de dretes, chi lo sa, però siguin de dretes o d’esquerres tenen molt clar que sempre els hi anirà millor amb un gallec a la Moncloa. Encara que només sigui per construir l’AVE que els permeti baixar cap a Madrid o pujar cap a Galicia.\nL’espectacular davallada del PSdeG mereix paràgraf a part juntament amb l’altra no menys espectacular davallada del PS d’Euskadi. El Pachi gallec ha perdut 7 diputats, 230.000 vots i ja té 54.000 vots menys que la suma dels nacionalistes del BNG i de l’AGE. L’altre Patxi, el d’Euskadi, ha perdut 9 diputats i 106.000 vots, pagant així la factura de la seva aliança amb el PP per impulsar una radical política d’espanyolització del País Basc, mapes del temps inclosos. Les primeres eleccions basques celebrades sense la presència etarra ha significat el triomf més espatarrant del sobiranisme (48 diputats) i el retrocés més gran de l’espanyolisme del constitucionalisme (16 del PSE, 10 del PP i 1 de UPyD que, ves per on, gràcies al peculiar sistema electoral basc no ha quedat escombrat del mapa electoral). Unes eleccions sense presència etarra que tothom ha qualificat de normals, però que jo no les consideraré com a tals – digueu-me tiquis-miquis –mentre el líder de l’esquerra abertzale, Arnaldo Otegui, continuï segrestat com a hostatge polític de les clavegueres de l’estat. Sobre l’èxit de Bildu, la ex presidenta de la comunitat de Madrid i aspirant a Milosevic de la Gran Castilla, Esperanza Aguirre, ho té claríssim i així ho exposava al seu twitter con doh cohone: Ahora se ve con toda su crudeza el grave error del TC al legalizar a Bildu en contra del Supremo.\nEls analistes i tertulians del furibund espanyolisme que prolifera com les males herbes per aquesta plaga de teles i diaris en mans de la dreta més extrema, segueixen cada cop més descol·locats davant el creixement imparable del sobiranisme que esperem i desitgem tingui continuïtat el proper dia 25 de novembre. Mentrestant, Espanya es veu abocada a un rescat imminent al mateix temps que presenta uns pressupostos ficció menys creïbles que la conversió sobtada del Timbaler del Palace (a.k.a. el Dioni de la Franja). Uns pressupostos maquillats i sense cap credibilitat que la UE ja ha corregit i que situaran el dèficit d’Espanya al voltant del 10% del PIB. Una situació que recorda aquell acudit que s’explicava durant el franquisme previ al desarrolisme econòmic i que parodiava un discurs del Generalísimo Franco des del balcó de la Plaça d’Oriente on arengant als congregats els deia: Españoles, hace un año estábamos al borde del abismo, hoy, gracias a Dios, hemos dado un paso al frente.\nL’èxit del sobiranisme basc en aquestes eleccions ha estat indiscutible i a Rival Petit ens n’alegrem, doncs ja coneixeu la nostra debilitat per la qüestió basca malgrat la impossibilitat de fer comparacions o extreure’n paral·lelismes. A l’esquerra del PNB, per exemple, una sola candidatura, Bildu, concentra tot l’espai abertzale, i a Catalunya, a l’esquerra de CiU, hi ha la selva de partits sobiranistes. Així doncs, caldrà oblidar-nos del País Basc i seguir fent el nostre camí. Un camí que s’incrementa amb un nou partit després que es confirmés la presentació i posterior recollida d’avals per part de les CUP. Una presentació que intensificarà, entre d’altres qüestions, el debat sobre el vot útil. Aquí la interessant aportació del camarada Popota sobre un tema sempre controvertit. Unes CUP que jo, personalment, desitjaria que li xafessin la guitarra als d’Iniciativa després de veure com el seu líder, Joan Herrera, no només presumeix de federalista, sinó que es permet el luxe de presentar amb orgull la perversió d’un eslògan que era i és patrimoni de molts catalans amb el fals argument que és un eslògan convergent. Catalunya is not Spain. Que quedi clar senyors d’Iniciativa.\nEns espera una precampanya i una campanya electoral molts interessants on en veurem de l’alçada d’un campanar, però si un avantatge tenim els culers és que estem acostumats a les sistemàtiques campanyes de la caverna futbolística, on el joc brut sistemàtic és la seva divisa. Il·lustres primers espases del periodisme liderant aquest joc brut amb l’absurda tabarra de la pilota d’or, ara del Casillas, ara del Cristiano, o inventant-se campanyes com les del vídeo del Pepe per després haver-se de disculpar d’amagatotis però sense acabar-se de disculpar del tot. Uns cavernaris que aprofiten la sanció al ciclista Armstrong per demanar la retirada de tots els títols del Barça i les pilotes d’or del Messi pel seu suposat dòping. Noticia que il·lustren amb una foto de Messi i una xeringa gegant. Foto que ja ha estat retirada, però que també ha estat convenientment capturada. La directiva rosellista ha demandat la publicació de marres i esperem que no faci com l’anterior vegada quan pactava amb el tito Floren una ridícula i simbòlica sanció als difamadors de la Cope.\nAixò dels cavernaris futbolístics pot quedar en no res així que els Jotapedro i els Paco Merienda de torn s’hi posin de valent i comencin a engegar el ventilador. El Salvados de Jordi Ébola entrevistant a l’Artur Mas ens acabarà semblant música celestial.\nEl sobiranisme creix, el PSOE s'empetiteix, Espanya s’enfonsa una mica més i la família federalista del PSOE perd dos Patxis pel camí, el Vázquez de Galicia i el López d’Euskadi.\nQue continuï la ratxa i que el proper dia 25 de novembre puguem tornar a dir que el sobiranisme segueix creixent i que el fadaralisma perd un altre Patxi, el Patxi Navarro, futur ex alcalde de Terrassa i futur ex secretari general del PSC.\nCatalunya, Nou Estat d’Europa.\nGangMou Zstyle (DiarioYOYA)\n2970 lectures Cap comentari


Tornen els dijous de LAP, al Teatre Principal d’Olot – Olot Cultura\nLa Zanja, Nowhere in particular, Teia i Qui ets? són les quatre propostes que es programaran des d’ara fins a finals d’any.\nUna temporada més, els LAP (L’Altra Programació) porten al Teatre Principal d’Olot propostes d’arts escèniques no convencionals on hi tenen cabuda tot tipus d’espectacles de circ, teatre i dansa que, ja sigui pel fons o per la forma, trenquen amb les estructures escèniques tradicionals. Propostes multidisciplinars, espectacles de companyies emergents, nous llenguatges,…\nEl pati de butaques desapareix i tots, públic i artistes, se situen al damunt l’escenari en un format que varia en cadascuna de les propostes però que sempre es caracteritzar per la proximitat.\nLes entrades valen 10 euros i ja es poden comprar a www.olotcultura.cat i presencialment a la taquilla del Teatre Principal d’Olot i a Can Trincheria.\nQuatre propostes ben diferents\nLa primera de les propostes serà La Zanja, de Titzina Teatro, que es podrà veure aquest dijous 3 d’octubre a les 21 h. L’obra és una crítica a la colonització de la mà d’una companyia que s’endinsa a cada nou projecte a través d’un treball de camp gairebé antropològic. Titzina Teatro trasllada a una explotació minera contemporània de l’Amèrica del Sud la confrontació cultural que va suposar la colonització espanyola. En Miquel, tècnic d’una multinacional minera, arriba a una explotació de la seva companyia a Amèrica del Sud; l’Alfredo, l’alcalde, i tota la comunitat, esperen aquest nou descobridor. Les oportunitats i les conseqüències de la implantació de la mina marcaran el futur del poble i de les relacions entre els veïns.\nDues setmanes més tard, el dijous 17 d’octubre, Sònia Gómez, David Climent i Pere Jou ballaran a Nowhere in particular, en un LAP que també és una rèplica del Festival Sismògraf. Els dos performers –Climent i Gómez– es troben i, en un atac de sinceritat, es confessen mútuament el rebuig que sempre els ha produït el treball de l’altre. A partir d’aquí, decideixen emprendre un procés creatiu per on mai no l’havien començat: la diferència. Pere Jou, procedent del món musical, fa de catalitzador en aquest intent de crear un diàleg entre dos móns creatius que, en principi, es repel·leixen. Nowhere in particular és una celebració de la interacció humana.\nEl dijous 7 de novembre, coincidint amb la fumarola del Festival Lluèrnia Júlia Ferrero presenta Teia, l’espectacle guanyador de la primera beca a la creació d’Artsdecarrer.cat. La peça de circ s’inspira en la tradició pirinenca de les falles, amb el trapezi com a element protagonista. Ferrero evoca els seus records d’aqeulles persones de mans arrugades i peus arrelats a la terra. A l’escenari, tot es transforma i s’entreveuen les contradiccions de l’ésser humà.\nL’últim LAP de la temporada és Qui ets?, un espectacle que dona inici al festival El Petit Format. Basat en el llibre Quiet, de Màrius Serra, explica la història d’en Lullu, un nen nascut amb paràlisi cerebral que ha d’anar en cadira de rodes i mai no podrà caminar. L’obra no és un drama sinó un cant a la vida ple de llum i de música en directe. El muntatge es podrà veure el dijous 28 de novembre, a les 21 h.\nLa Zanja, Titzina Teatro. Dijous 3 d’octubre, 21 h.\nNowhere in particular, de Sònia Gómez, David Climent i Pere Jou. Dijous 17 d’octubre, 21 h.\nTeia, de Júlia Ferrero. Dijous 7 de novembre, 21 h.\nQui ets?, de Màrius Serra. Dijous 28 de novembre, 21 h.\nFlam, de Roger Bernat; i Els darrers dies de la Catalunya repulicana, de Terra Teatre.


La FPdGi, col·laborador estratègic de FIRST LEGO League a tot l’Estat\nLa Fundació Princesa de Girona (FPdGi) és des d’aquesta setmana col·laborador estratègic de FIRST LEGO League Espanya, una iniciativa internacional que té per objecte promoure la vocació per la ciència i la tecnologia a través d’experiències d’aprenentatge diferents entre els joves de 10 a 16 anys. Així s’estableix en l’acord de col·laboració que han signat la FPdGi i la Fundació Scientia, organitzador de FIRST LEGO League a Espanya.\nLa FPdGi, que fins ara era col·laborador de FIRST LEGO League a la demarcació de Girona, juntament amb la Universitat de Girona, es compromet a través d’aquest conveni a donar suport al desenvolupament del programa durant les pròximes tres edicions a nivell estatal. La Fundació compleix així el seu objectiu fundacional de promoure programes de desenvolupament professional, educatius i de foment de les vocacions i l’orientació professional per als joves.\nFIRST LEGO League és un programa internacional, amb presència a 80 països, que desafia els joves entre 10 i 16 anys, a resoldre problemes del món real com el reciclatge, l'educació o les energies renovables. Mitjançant la seva resolució, els joves s'entusiasmen amb la ciència i la tecnologia i aprenen valuoses habilitats per al seu futur professional i per a la vida com el treball en equip, la resolució de problemes i la comunicació. El programa està conformat per tres àrees de treball: construir i programar un robot, desenvolupar un projecte científic que doni solució al problema plantejat i demostrar uns valors d'equip.\nEspanya és el primer país d’Europa amb número d’equips participants.\nFIRST LEGO League està impulsada a Espanya des de l'any 2006 per Fundació Scientia que promou les vocacions científiques i tecnològiques i el desenvolupament de competències i habilitats del S.XXI a través de la participació dels joves a FIRST LEGO League. Per fer-ho possible, FIRST LEGO League compta amb la col·laboració d'universitats, parcs tecnològics i entitats de promoció de la innovació (Socis FIRST LEGO League) que treballen en més de 27 ciutats del territori espanyol, amb una extraordinària xarxa de 2.200 voluntaris.\nANIMAL ALLIES és el títol del nou repte llançat aquesta any i en el que hi participaran més de 250.000 joves de tot el món. El desafiament d’enguany consisteix en millorar les interacciones de les persones amb els animals, esperant que siguin millors per a tots. Què podem aconseguir quan ens ajudem els un als altres?\nDurant els propers mesos de gener i febrer, se celebraran 30 Tornejos Classificatoris FIRST LEGO League per tot el territori espanyol i els equips presentaran la seva solució al repte ANIMAL ALLIES. Els guanyadors dels Tornejos Classificatoris FIRST LEGO League arribaran a la Gran Final FIRST LEGO League Espanya que aquest any se celebrarà al Riojaforum de Logroño, el 18 de març. De tots els participants, se seleccionaran els equips que viatjaran a diferents ciutats del món, per participar en els Tornejos Internacionals FIRST LEGO League.\nL’any passat, Girona va acollir durant el mes de març la Gran Final FIRST LEGO League Espanya. Fundació Scientia, Fundació Princesa de Girona i la Universitat de Girona van ser les organitzadores d'aquest esdeveniment que va reunir un total de 48 equips d'arreu d'Espanya i més de 1.500 persones, que van voler sumar-se a la celebració del 10è aniversari d’aquest programa.\nFundació Scientia és una entitat sense ànim de lucre que té l’objectiu de promoure les vocacions científiques i tecnològiques a través dels valors de la innovació, la creativitat, el treball en equip i la resolució de problemes. En associació amb FIRST i LEGO Group, Fundació Scientia organitza des del 2006 FIRST LEGO League i, des del 2011, FIRST LEGO League Junior.\n[Foto: D’esquerra a dreta: el president de la Fundació Scientia, Ricard Huguet, el president de la FPdGi, Francisco Belil, i la directora general de la FPdGi, Mònica Margarit, en el moment de la firma del conveni.]


Vilafranca acull campanyes de donació de plasma\n16/04/2021 - 20:31h\nLes jornades arriben amb l’objectiu d’avançar cap a l’autosuficiència en plasma per cobrir les necessitats dels malalts de Catalunya\nAquest abril es posa en marxa el programa de donació de plasma a Vilafranca amb el qual el Banc de Sang i Teixits busca incrementar les donacions per avançar cap a l’autosuficiència en plasma per poder atendre les necessitats dels malalts.\nDurant tot l’any, hi haurà campanyes de donació de plasma i els donants podran inscriure’s-hi via web a donarsang.gencat.cat/plasma.\nLa primera serà el dia 21 d’abril a l’Espai Jove La Nau en horari de 10 a 20 h. Les proteïnes que conté el plasma són essencials per tractar malalties, com les que generen problemes de coagulació o en el sistema de defenses. A Catalunya no tenim prou plasma per atendre tots els malalts que necessiten aquestes proteïnes i hem d’importar plasma procedent d’altres països, bàsicament els Estats Units.\nCal tenir en compte que es pot donar plasma cada 15 dies, un màxim de 24\ncops l’any. Per donar plasma s’han de complir els mateixos requisits que per ser donant de sang. És a dir, cal tenir entre 18 i 65 anys, pesar més de 50 quilos, trobar-se bé de salut i, en el cas de les dones, no estar embarassada.\nLa donació només de plasma o “plasmafèresi” dura uns 45 minuts i consisteix a extreure sang, separar-ne les cèl·lules sanguínies, retenir el plasma i retornar la resta al donant per la mateixa via. Cal reserva prèvia a través del web donarsang.gencat.cat/plasma.\nTambé calen donacions de plasma de persones que hagin superat la\nCovid. Els malalts que han superat una infecció pel coronavirus ho han fet perquè han fabricat anticossos dirigits contra aquest virus. Aquestes defenses es troben en el plasma i s’ha evidenciat que, si s’administra plasma d’una persona que prèviament ha superat la Covid-19 a un malalt en fase inicial de la infecció pot millorar la progressió de la malaltia.\nLes persones que hagin superat la malaltia i vulguin donar plasma han de complir els següents criteris:\n– Tenir entre 18 i 65 anys i pesar més de 50 quilos\n– En el cas de les dones, no haver estat mai embarassada\n– No haver estat transfós\n– Haver superat la malaltia fa més de 28 dies\n– Tenir una prova diagnòstica que hagi confirmat la malaltia\nPer donar plasma Covid-19 és imprescindible inscriure’s a través del formulari del web www.donarsang.gencat.cat/plasmacovid19 per poder fer la donació. Un cop inscrits, un equip mèdic contactarà via telefònica per fer una entrevista i donar cita per la donació.\nXavi Gonzàlez | 17/07/2021 - 17:12h\nDots detinguts a Vilafranca per robatori i furt\nVilafranca distribueix els usuaris dels dos ambulatoris en funció del barri


L'ACCO critica la regulació del 'sharing' de Barcelona\nReclama una regulació que sigui "proporcionada i que generi la mínima distorsió en termes de competència"\nper Redacció VIA Empresa Barcelona. 02 d’abril de 2019 09:32\neCooltra surt al mercat amb una flota de 250 motos a Barcelona\nEl Tribunal Català de Defensa de la Competència de l'Autoritat Catalana de la Competència (ACCO) ha expressat que la regulació aprovada inicialment per l'Ajuntament de Barcelona dels serveis de bikesharing i motosharing és "restrictiva de la competència i discriminatòria". L'ACCO ha recordat en un comunicat que el consistori preveu establir un nombre màxim de llicències, la qual cosa "bloquejaria l'entrada al mercat als potencials nous operadors i limita el creixement dels quals ja operen" davant un eventual creixement de la demanda.\nMés info: El Bicing elèctric carrega bateries a Barcelona\nLa regulació aprovada inicalment d'aquests serveis proposa l’establiment d’un nombre màxim de llicències per dur a terme aquesta activitat. Aquesta restricció quantitativa és la "més rellevant" en termes de competència atès que, segons apunten, "bloqueja l’entrada al mercat als potencials nous operadors i limita el creixement dels que ja hi operen".\nA més, posen de relleu que "la quantitat que suposadament es fixaria seria de 2.650 llicències de bicicletes que, sumades a les 6.000 bicicletes del Bicing superen lleugerament la demanda estimada de 8.500 bicicletes". D’aquesta manera, sostenen, "sembla que només es deixa un marge mínim per atendre un eventual creixement futur d’aquesta demanda i la competència per la mateixa es veuria significativament reduïda". Ara bé, les llicències establertes són temporals i intransferibles, eliminant així la possible creació de rendes regulatòries.\nUna regulació proporcionada\nEn aquest sentit, ha admès que l'espai públic és "finit", però ha reclamat una regulació que sigui "proporcionada i que generi la mínima distorsió en termes de competència", i insisteix a analitzar la possibilitat de mesures menys restrictives, com un sistema de llicències obert i flexible.\nD’altra banda, l'ACCO sosté que aquesta regulació "es considera discriminatòria en la mesura que és parcial"; és a dir, únicament aplica a les activitats de bikesharing i motosharing i, en canvi, no a altres sistemes de transport que ja són una realitat, com el cotxe compartit o el patinet compartit, ni tampoc als altres sistemes – no compartits- de transport.\nA més, aquesta actuació regulatòria de l’Ajuntament de Barcelona planteja riscos per al manteniment de la necessària neutralitat competitiva del mercat atès que el consistori esdevé regulador d’un sector en el qual és, al mateix temps, operador econòmic a través del Bicing.


EL CONSELL IMPULSA UNA FORMACIÓ PER PREVENIR I ACTUAR VERS LES VIOLÈNCIES SEXUALS EN ENTORNS D'OCI — Consell Comarcal del Tarragonès\nPlànol de la Comarca\nSou a: Inici Noticies EL CONSELL IMPULSA UNA FORMACIÓ PER PREVENIR I ACTUAR VERS LES VIOLÈNCIES SEXUALS EN ENTORNS D'OCI\nEL CONSELL IMPULSA UNA FORMACIÓ PER PREVENIR I ACTUAR VERS LES VIOLÈNCIES SEXUALS EN ENTORNS D'OCI\nEs tracta d´una formació adreçada als cossos de seguretat comarcal. Entre altres aspectes, la sessió farà incís a un seguit d'indicacions de com actuar amb la víctima d'aquest tipus de violències.\nLa formació s'ha ofert a tots els municipis de la comarca.\nEl Consell Comarcal del Tarragonès ha programat pel proper dia 3 de desembre, a les 11 hores, una formació telemàtica adreçada als cossos de seguretat comarcal. L'objectiu d'aquesta sessió és facilitar pautes d'actuació per prevenir i actuar davant les violències sexuals en entorns d'oci.\nLa formació s'iniciarà amb una presentació del protocol de seguretat contra les violències sexuals en entorns d'oci, per seguir amb un repàs a les actuacions preventives respecte a espais d'oci privat, així com també a les actuacions preventives respecte a activitats d'oci a l'espai públic. També es repassaran les actuacions reactives davant la comissió d'infraccions relacionades amb les violències sexuals i, per últim, la sessió finalitzarà amb un seguit d'indicacions de com actuar amb la víctima.\nEl Departament d'Interior de la Generalitat de Catalunya, com a competent en tot allò que afecta la seguretat de les persones i davant l'increment en els darrers anys de les violències sexuals en entorns d'oci, va elaborar aquest protocol abans esmentat. En ell, es tenen en compte pautes d'actuació per prevenir situacions de violències sexuals en entorns d'oci, per a la seva detecció, així com per donar resposta si aquestes s'acaben produint mitjançant la coordinació i col·laboració de tots els actors, serveis i institucions implicats. El Protocol és aplicable a tot Catalunya per la Policia de la Generalitat i Mossos d'Esquadra i és una eina d'adhesió voluntària per als ajuntaments i entitats privades que vulguin fer un pas endavant en la lluita contra les violències masclistes i, més concretament, contra les violències sexuals.\nCarrer de les Coques,3 43003 Tarragona\nTelf. 977 24 45 00 Fax 977 24 45 13


Univers = Anima mundi | Ushuaia Ediciones\nL’Univers vist des de l’ànima. A diferència de les descripcions científiques on l’Univers és tractat com un objecte, aquí el subjecte o consciència és principal. El resultat és un Univers amb significat existencial.\nEl llibre tracta de Cosmologia i no d’Astrofísica. Quan el coneixement de l’Univers es fa des de la totalitat, llavors les lleis que el descriuen són simples i caben en un mocador de paper.\nÉs evident que els plantejaments cosmològics han de tenir una connexió amb la Física: es mostren i, en els ítems on hi ha discordança, assenyalem el camí que ha de prendre la Física per validar les hipòtesis cosmològiques.\nEn el llibre trobareu, entre altres, com es pot viatjar en l’espai i en el temps per accedir als racons més allunyats del cosmos físic i dels psíquics. Aprendreu a navegar i orientar-vos en aquests mons. I, també, entendreu com els fenòmens paranormals esdevenen normals des de la perspectiva anímica.\nL’autor barreja el pensament exotèric amb l’esotèric amb resultats creatius i originals que ben segur no deixen indiferent al lector.\nés nascut a Barcelona l’any 1949; és Gèminis ascendent Gèminis. És enginyer en Telecomunicacions i ha estat professor universitari en l’àrea de Telemàtica. També és coneixedor de la psicologia profunda i del món espiritual. En l’actualitat dicta cursos sobre Tarot, Càbala, mitologia grega. És aficionat a l’òpera.\nTítulo: Univers = Anima mundi\nAutor: J. M. Solanas Marrugat\nISBN EBOOK: 978-84-16496-23-5


Plataforma per Catalunya porta la campanya a l'extrem\nEl partit ultradretà pinta en la seva propaganda una Catalunya on es multarà qui no sigui immigrant i on el burka serà habitual. YouTube ha retirat el seu espot. L'informe anual de SOS Racisme detecta un increment de l'odi i la xenofòbia\nISAAC SALVATIERRA Barcelona 12/05/2011 16:32\n260x366 Les simulacions de multes que han aparegut a Cornellà Les simulacions de multes que han aparegut a Cornellà\nEls espectadors de la franja horària del matí a TV3 han vist els darrers dies la insistent aparició als talls publicitaris d'un espot electoral que pot ferir la sensibilitat d'una bona part del públic. S'hi veuen dues nenes saltant a corda. Sona la cançó popular Baixant de la font del gat de fons. Al cap d'uns segons, de sobte, hi ha un salt a la imatge, unes lletres indiquen que ens trobem a l'any 2025, i les minifaldilles i els mitjons llargs de les adolescents, es transformen en vels integrals. Tot i anar cobertes de dalt a baix, les noies continuen saltant a corda. La cançó tradicional catalana passa a ser una melodia musulmana. És l' espot de Plataforma per Catalunya per a aquestes eleccions municipals. TV3 està obligat a reservar espais gratuïts de propaganda electoral a les forces que concorren en aquests comicis. Els minuts i les hores d'emissió estan regulats per la Junta Electoral, segon la representació que té cada força política. Aquests dies s'ha donat el cas que l'anunci de Plataforma s'ha emès a cada tall publicitari matinal de la televisió pública catalana. Almenys quatre vegades cada matí.\nAquest dijous YouTube ha retirat una versió del vídeo. En el seu lloc hi apareix aquest missatge: "Aquest vídeo s'ha eliminat perquè el seu contingut incomplia les condicions d'ús de YouTube". Però després va tornar a aparèixer i encara no ha estat detectat de nou.\nLa campanya de PxC, de fet, és fidel al discurs contrari a la immigració que propugna el partit. Només cal veure el programa electoral. Josep Anglada, líder de la formació, va aconseguir l'any 2007 situar PxC com a segona força política a Vic amb un 18% dels vots. Aquests dies insisteix que, si és alcalde de Vic, "els immigrants marxaran sols".\nEn les últimes eleccions al Parlament, PxC va sumar 75.000 vots (un 2,40%). Per a aquestes municipals han presentat més de 100 llistes a Catalunya (el 2007 només van obtenir 17 regidors) i algunes enquestes, com la d' El Periódico a l'Hospitalet de Llobregat, pronostiquen pujades significatives. "L'única manera d'aturar els feixistes és votant ERC; o el partit de Macià o Companys, o el partit del senyor Anglada, la ciutadania de l'Hospitalet té la paraula", va esperonar aquest dimecres el candidat d'ERC, Eduard Suárez. Segons el sondeig, els republicans no obtindrien representació al consistori de la segona ciutat de Catalunya.\n"Primer els de casa", diu el lema de PxC. A banda del de les nenes saltant a corda, la formació d'ultradreta també ha llançat vídeos com aquest, on es parla d'una hipotètica Al-Catalunya l'any 2046. "Encara hi som a temps", conclou l'espot.\nA Cornellà de Llobregat, han aparegut , als parabrises dels cotxes, multes com la que reproduïm a la imatge, on se simula una sanció als ciutadans per no ser immigrant i se'ls condemna a "ser trepitjar de per vida a la seva pròpia terra". Al final de la multa s'hi pot llegir, en castellà: "Plataforma per Catalunya és l'únic partit que s'oposa a aquesta immigració massiva, que és una invasió en tota regla. Primer els de casa". El lector @jboixader ens l'ha fet arribar a través de Twitter.\nL' informe anual de SOS Racisme ha detectat un increment de l'odi racial l'últim any. És òbvi que campanyes com la de PxC atien aquests sentiments. Però, per ara, cap d'aquestes campanyes ha estat considerada delictiva. La querella de SOS Racisme contra el líder del PP de Badalona, Xavier Garcia Albiol, per uns pamflets que vinculaven delinqüència i immigració ha estat arxivada. Contra Anglada hi ha una querella pendent als jutjats per incitar l'odi i la discriminació en uns altres pamflets. Les associacions d'immigrants continuen reclamant mà dura judicial contra la xenofòbia.\nNenes amb burca a tot Catalunya l'any 2025: l'anunci electoral de Plataforma per Catalunya\nARA PREMIUM: Convivència a canvi de vots


Les cançons catalanes de més èxit aquest estiu 2018 - Primera Fila\nQue la música catalana manté o, fins i tot, augmenta en adeptes és un fet. Uns clars exemples són els exitosos festivals com Canet Rock, Acampada Jove i l’Acústica, entre tants altres que acompanyen de festa i música el bon temps de l’estiu. Aquesta bona rebuda arreu del territori té com a causa i conseqüència alhora la difusió que en fa la ràdio; cada cop més emissores aposten per la música catalana.\nPer estudiar aquesta pràctica radiofònica, L’Associació de Productors i Editors Fonogràfics Catalans (Apecat) ha realitzat per primera vegada una classificació de les cançons catalanes (40 cançons) més reproduïdes a les ràdios. L’empresa Bmat ha fet un seguiment a algunes emissores com Flaixbac, iCat FM, Rac105, Europa FM o Los 40 i ha contat les reproduccions de les cançons i les discogràfiques que han llençat més èxits. Amb això ha elaborat la llista, de la qual nosaltres et mostrem les 10 primeres.\nCANÇÓ GRUP DISCOGRÀFICA\n1. “Caminem lluny” Doctor Prats Música Global\n2. “Fins que arribi l’alba” Els Catarres Música Global\n3. “La gran eufòria” Joan Dausà Promo Arts Music,\n4. “Volcans” Buhos Música Global\n5. “Fills del món” Eivibonny Krik Music\n6. “Ciao ciao” Filippo Landini Picap\n7. “Lligar no és lo teu” Suu Halley Records\n8. “L’estiu és llibertat” Buhos Música Global\n9. “Si tot va bé” Animal Halley Records\n10. “Últim ball” Gertrudis Promo Arts Music


Visa per a Turquia des de Kuwait: una breu guia - ALinks\nPodeu obtenir un visat turc en línia a e-Visa República de Turquia. Els ciutadans kuwaitins poden obtenir fàcilment un visat per a una estada curta a Turquia, per turisme o per negocis. Si necessiteu més assistència per sol·licitar un visat turc com a nacional de Kuwait, també podeu utilitzar un servei de visats com ara iVisa or VisaHQ.\nCom obtenir un visat per a Turquia des de Kuwait?\nDemaneu més ajuda als nacionals kuwaitins a iVisa\nQuant costa un visat a Turquia per als kuwaitins?\nEls ciutadans kuwaitins poden obtenir un visat en arribar a Turquia?\nLa imatge de la portada superior és 15 Temmuz Şehitler Köprüsü, Istanbul, Turquia. Foto de Osman Köycü on Unsplash.\nVisa de Bali, quines opcions tenen els indis que visiten Indonèsia?\nTipus i requisits de visat a l'Argentina


> Tots els productes>Jocs d'imitació>Animals>OVELLA CAP NEGRE SCHLEICH\nLes ovelles són emprades des de fa segles com a bestiar agrícola i proporcionen carn, pell i llana. En ser animals herbívors i remugants, les ovelles es passen el dia sencer pasturant. Les ovelles pesen entre 45 i 180 quilos i poden arribar a viure entre deu i vint anys. Les ovelles tenen una visió espacial limitada, però això ho compensen amb un excel·lent sentit auditiu i un olfacte molt sensible.\nSabíeu que les ovelles poden veure el que hi ha darrere d'elles sense moure el cap.\nDimensions: 9 x 3,5 x 6 cm


Per poder-te oferir la millor experiència possible, Khaosan Kyoto Guesthouse fa servir cookies pròpies i de tercers al web amb finalitats tècniques, analítiques i de màrqueting. Si segueixes navegant pel nostre web, significa que acceptes l'ús que fem de les cookies. Per a més informació, mira't el nostre Avís sobre les cookies.\nAquesta Política de privacitat s'aplica a kyoto.khaosan-tokyo.com, que és propietat i està operat per Khaosan Kyoto Guesthouse. Aquesta Política de privacitat descriu com recopilem i fem servir la informació que deixes al nostre web (kyoto.khaosan-tokyo.com), com ara les teves dades personals. A més, descriu les opcions que tens pel que fa a l'ús que fem de les teves dades personals i com pots accedir-hi i actualitzar-les.\nSi vols que es deixin de processar les teves dades d'acord amb el que s'estipula als propòsits C-F i no trobes cap opció per donar-te de baixa directament (com per exemple, a la configuració del teu compte), posa't en contacte amb kyoto@khaosan-tokyo.com .\nConfiem en tu per assegurar que les teves dades personals estan completes, són precises i estan actualitzades. Si hi ha cap imprecisió o canvi en les teves dades personals, cal que ens n'informis immediatament a kyoto@khaosan-tokyo.com . Gestionarem la teva petició d'acord amb la llei vigent.\nSi tens cap pregunta o queixa sobre com processem les teves dades personals o vols exercir els drets que es descriuen en aquest avís, pots posar-te en contacte amb nosaltres a: kyoto@khaosan-tokyo.com . També pots posar-te en contacte amb l'autoritat de protecció de dades local.


Inicio » màsters / postgraus » Atenció emocional a l’infant hospitalitzat segons el model Child Life » Preinscripció i requisits\nDel 5 de maig al 30 de juny de 2021\nExpedient acadèmic amb nota mitjana\nConsultar web del Ministeri d'Educació\nTrajectòria formativa. Es prioritzen les titulacions d'accés definides i es tindrà en compte altres formacions (màster, postgraus, etc.) relacionades amb la naturalesa del màster (40%).\nTrajectòria professional en el camp de la pediatria o l'atenció a la infància (40%). En aquest cas es valoraran tres elements diferenciats per ordre de rellevància:\nNombre d'anys en sectors professionals relacionats amb la infància.\nImportància dels càrrecs exercits en institucions i / o programes relacionats amb la infància.\nExpedient acadèmic. Es tindrà en compte la puntuació mitjana obtinguda en el grau o equivalent (10%).\nMotivacions. Es valoraran els elements que justifiquen l'elecció del màster (10%).


Petita escultura que representa Venus, deessa de la bellesa, l’amor i la fecunditat. Es recolza sobre la cama esquerra i tenia lleugerament flexionat el genoll dret. Sobre la cuixa dreta es conserva el que sembla part de la cu ...\nÉs un document jurídic que testimonia el pacte d'hospitalitat celebrat el 8 de juny de l'any 98 dC entre els baetulonenses (badalonins) i Quintus Licinius Silvanus Granianus. A la part superior hi té una nansa articulada que devia servir per transporta ...\nAquestes pollegueres acaben, a la part superior, en tres merlets (tan sols se'n conserven dos en una d'elles, la número 3278), on s'encaixaria el pal de fusta sobre el qual giraria l'eix de la porta. Estan muntades sobre una peça de plom en forma de pri ...\nLlàntia de volutes Dressel/Lamboglia 11 b, de pasta beix amb restes de vernís marró ataronjat. Representa una fellatio, escena d’acoblament eròtic, en què una dona, la fellatrix, amb els genolls sobre el llit, fa una fel·lació a un ésser grotesc ...\nLlàntia decorada amb les figures de les divinitats egípcies Isis, al centre i, a banda i banda, Anubis (que porta un caduceu a la mà dreta i un sistre a l'esquerra) i Harpòcrates (Horus nen), déu del silenci. ...\nFigura femenina de mig cos en actitud oferent. Està de perfil amb el braç dret elevat, mentre que amb el palmell de la mà aguanta una copa o un bol. Mostra el pit dret i porta un mantell sobre l'espatlla esquerra. Porta el cabell ondulat i flonjo al da ...\nAgulla o acus crinalis, una part de la qual representa una figura femenina nua que es pentina, potser una Venus. La figura reposa sobre un pedestal que separa el mànec de l'agulla. La part posterior de la figura està molt poc treballada i no té gaire r ...\nAmpolla de vidre Isings 50 B de color verdós. Té el cos quadrat, el coll cilíndric, la vora exvasada i recta, la nansa de cinta estriada, i la base plana. ...\nAnell d'or que servia per segellar documents. Està decorat amb una àliga amb les ales esteses agafant l'arc de Júpiter. ...\nFragment de la tapa d'un sarcòfag, decorada amb la representació de l'episodi bíblic dels tres hebreus en el forn de Babilònia. Es tracta de tres joves que es van negar a adorar una estàtua idolatrada pel rei Nabucodonosor, el qual, per això, els va ...